કોંગ્રેસને ૨૦૧૭ની ચૂંટણીમાં ભાજપ સામે સીધી લડાઇ લડવી હોય તો આ ત્રણેય બાપુ એક થાય તો ચોક્કસ પરિણામલક્ષી લડાઇ લડી શકાય તેમ છે. સચિવાલયમાં ચાલતી ચર્ચા મુજબ કોંગ્રેસની કેન્દ્રીય નેતાગીરીએ પણ ત્રણેય બાપુઓને એક જૂથમાં ભાજપ સામે લડવા મજબૂર કર્યા છે. તેના કારણે તેઓ અત્યારે એક સાથે હોવાનો દેખાવ કરી રહ્યા છે. જોકે અંદરખાને ત્રણેય બાપુઓ એકબીજાની પાંખો કાપવાની એકેય તક જતી કરવા તૈયાર નથી.